Blaze7451/Wiki-th-20250601 huggingface dataset:
เหรียญ "สำหรับการป้องกันที่เลนินกราด"

เหรียญ "สำหรับการป้องกันที่เลนินกราด" (Медаль «За оборону Ленинграда») เป็นเหรียญที่ระลึกถึงการศึกในสงครามโลกครั้งที่สอง จากสหภาพโซเวียตในช่วงการป้องกันนครเลนินกราดจากการล้อมตลอด 872 วัน สถาปนาขึ้นเมื่อวันที่ 22 ธันวาคม ค.ศ. 1942 ด้วยกฤษฎีกาของคณะผู้บริหารสูงสุดแห่งสภาโซเวียตสูงสุดแห่งสหภาพโซเวียต ระเบียบการมอบเหรียญได้รับการแก้ไขเมื่อวันที่ 8 มีนาคม 1945 ด้วยกฤษฎีกาจากคณะกรรมการบริหารสูงสุดของสหภาพโซเวียต และแก้ครั้งสุดท้ายในวันที่ 18 กรกฎาคม 1980 ด้วยกฤษฎีกาจากคณะกรรมการบริหารสูงสุดของสหภาพโซเวียตเลขที่ 2523-X
เหรียญ "สำหรับการป้องกันที่เลนินกราด" ถูกสวมใส่ที่ด้านซ้ายของหน้าอกและอยู่รวมกับเหรียญอื่น ๆ โดยไว้ลำดับถัดไปจากเหรียญ "สำหรับการปกป้องชายแดนรัฐของสหภาพโซเวียต" หากมีเหรียญจากสหภาพโซเวียตที่สูงกว่าหรือจากเหรียญของสหพันธรัฐรัสเซีย ให้ไว้ในลำดับถัดไป
ลักษณะของ เหรียญ "สำหรับการป้องกันที่เลนินกราด" มีเส้นผ่านศูนย์กลาง 32 มิลลิเมตร ด้วยในวงกลมด้านหน้าเป็นรูปทหารกองทัพแดง ลูกเรือ และ แรงงานกำลังถือปืนเล็กยาวพร้อมรบ โดยที่ฉากหลังคืออาคาร Leningrad Admiralty building และมีอักษรในขอบครึ่งวงกลมเขียนว่า "สำหรับการป้องกันที่เลนินกราด" («ЗА ОБОРОНУ ЛЕНИНГРАДА») และมีรูปดาวห้าแฉกด้านบน ด้านหลังของเหรียญมีรูปค้อนเคียวและอักษรที่เขียนว่า "เพื่อสำหรับมาตุภูมิโซเวียต" ( «ЗА НАШУ СОВЕТСКУЮ РОДИНУ») 

**สมุดภาพ**

**อ้างอิง**

**แหล่งข้อมูลอื่น**
  Указ Президиума Верховного Совета СССР «Об учреждении медалей «За оборону Ленинграда», «За оборону Одессы», «За оборону Севастополя» и «За оборону Сталинграда» и награждении этими медалями участников обороны Ленинграда, Одессы, Севастополя и Сталинграда» от 22 декабря 1942 года // Ведомости Верховного Совета Союза Советских Социалистических Республик : газета. — 1942. — 30 декабря (№ 47 (206)). — С. 1.- Legal Library of the USSR
หมวดหมู่:เครื่องอิสริยาภรณ์สหภาพโซเวียต
ซากูระโนะฮานาบิราตาจิ

ซากูระโนะฮานาบิราตาจิ (Sakura no Hanabiratachi) เป็นซิงเกิลอินดีลำดับแรกของกลุ่มไอดอลญี่ปุ่นเอเคบีโฟร์ตีเอต วางจำหน่ายครั้งแรกเมื่อวันที่ 1 กุมภาพันธ์ พ.ศ. 2549 โดยทำยอดขายได้ 46,274 แผ่น ประพันธ์โดย ยาซูชิ อากิโมโตะ และ ฮิโรชิ อูเอซุงิ เพลงนี้ได้รับการทำฉบับใหม่อีกครั้งในปี 2541 กับค่ายเพลง เดฟสตาร์ เรกคอร์ดส์ ผู้ที่มีส่วนร่วมในเพลงของซิงเกิลนี้เป็นสมาชิกรุ่นแรกของวงจำนวน 20 คน เซ็นเตอร์ของเพลงนี้คือ มินามิ ทากาฮาชิ ในฉบับปี 2549 และเซ็นเตอร์คู่ มินามิ ทากาฮาชิ กับ มาเอดะ อัตสึโกะ ในปี 2551

**รายชื่อเพลง**

**สมาชิก**
หมายเหตุ: สถานะทีม ณ วันวางจำหน่ายซิงเกิล สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ 

**"Sakura no Hanabiratachi"  (ซากูระโนะฮานาบิราตาจิ)**
เซ็มบัตสึ (20 คน)- AKB48 Team A: โทโมมิ อิตาโนะยูกิ อูซามิคาซูมิ อูราโนะโทโมมิ โอเฮะมาอิ โอชิมะอายูมิ โอริอิโนโซมิ คาวาซากิฮารูนะ โคจิมะฮิโตมิ โคมาตานิยูการิ ซาโตมินามิ ทากาฮาชิฮานะ โทจิมะรินะ นากานิชิริซะ นาริตะนัตสึมิ ฮิราจิมะมิจิรุ โฮชิโนะอัตสึโกะ มาเอดะคายาโนะ มาซูยามะมินามิ มิเนงิชิชิโฮะ วาตานาเบะ

**"Dear my teacher"  (เดียร์มายทิชเชอร์)**
เซ็มบัตสึ (20 คน)- AKB48 Team A: โทโมมิ อิตาโนะยูกิ อูซามิคาซูมิ อูราโนะโทโมมิ โอเฮะมาอิ โอชิมะอายูมิ โอริอิโนโซมิ คาวาซากิฮารูนะ โคจิมะฮิโตมิ โคมาตานิยูการิ ซาโตมินามิ ทากาฮาชิฮานะ โทจิมะรินะ นากานิชิริซะ นาริตะนัตสึมิ ฮิราจิมะมิจิรุ โฮชิโนะอัตสึโกะ มาเอดะคายาโนะ มาซูยามะมินามิ มิเนงิชิชิโฮะ วาตานาเบะ

**ซากูระโนะฮานาบิราตาจิ 2008**
"ซากูระโนะฮานาบิราตาจิ 2008" (Sakura no Hanabiratachi 2008) (The Sakura Petals 2008) เป็นซิงเกิลลำดับที่ 8 ของเอเคบีโฟร์ตีเอต เปิดตัวเมื่อวันที่ 27 กุมภาพันธ์ พ.ศ. 2551 โดยเดฟสตาร์

**รายชื่อเพลง**

**สมาชิก**
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)

**Sakura no Hanabiratachi 2008 และ Saigo no Seifuku**
ขับร้องและแสดงโดยสมาชิก 20 คน ประกอบด้วย- เอเคบีโฟร์ตีเอต ทีมเอ: โทโมมิ อิตาโนะ, ฮารุนะ โคจิมะ, ไม โอชิมะ, ยูคาริ ซาโต้, มาริโกะ ชิโนดะ, มินามิ ทากาฮาชิ, ริสะ นาริตะ, อัตสึโกะ มาเอดะ,  มินามิ มิเนกิชิ- เอเคบีโฟร์ตีเอต ทีมเค: ซายากะ อากิโมโตะ, ยูโกะ โอชิมะ, เอเรนะ โอโนะ, นัตสึมิ มัตสึบาระ, โทโมมิ คาซาอิ, ซาเอะ มิยาซาวะ- เอเคบีโฟร์ตีเอต ทีมบี: ไอกะ โอตะ, ยูกิ คาชิวางิ, อายากะ คิคุจิ, นัตสึมิ ฮิราจิมะ, มายุ วาตานาเบะ

**อ้างอิง**

**ดูเพิ่ม**
 รายชื่อผลงานของเอเคบีโฟร์ตีเอต
หมวดหมู่:เพลงของเอเคบีโฟร์ตีเอต
หมวดหมู่:เพลงของบีเอ็นเคโฟร์ตีเอต
หมวดหมู่:ซิงเกิลในปี พ.ศ. 2549
หมวดหมู่:ซิงเกิลในปี พ.ศ. 2551
CYP2F1

ไซโทโครม P450 2F1 (Cytochrome P450 2F1; ชื่อย่อ: CYP2F1; 1.14.14.1) เป็นสมาชิกพอลีเปปไทด์ลำดับที่ 1 ในสกุลย่อย F ของสกุลที่ 2 ในมหาสกุลไซโทโครม P450 จัดเป็นโปรตีนอีกชนิดหนึ่งที่มีคุณสมบัติเป็นเอนไซม์โดยมียีน CYP2F1 เป็นตัวควบคุมการแสดงออกซึ่งยีนนี้เป็นส่วนหนึ่งของกลุ่มยีน cytochrome P450 บน โครโมโซมคู่ที่ 19 โลคัส 19q13.2

**ดูเพิ่ม**
 ไซโตโครม P450- เมแทบอลิซึมของยา

**อ้างอิง**

**แหล่งข้อมูลอื่น**
หมวดหมู่:ยีนบนโครโมโซมคู่ที่ 19
หมวดหมู่:เอนไซม์ในไซโทโครม P450
CYP2W1

ไซโทโครม P450 2W1 (Cytochrome P450 2W1; ชื่อย่อ: CYP2W1; 1.14.14.1 และ 1.14.14.5) เป็นสมาชิกพอลีเปปไทด์ลำดับที่ 1 ในสกุลย่อย W ของสกุลที่ 2 ในมหาสกุลไซโทโครม P450 จัดเป็นโปรตีนอีกชนิดหนึ่งที่มีคุณสมบัติเป็นเอนไซม์โดยมียีน CYP2A7 เป็นตัวควบคุมการแสดงออก ซึ่งยีนนี้อยู่บนโครโมโซมคู่ที่ 7 โลคัส 7p22.3 และถือเป็นส่วนหนึ่งของกลุ่มยีน cytochrome P450
เอนไซม์ในมหาสกุลไซโทโครม P450 ซึ่งรวมถึง CYP2A7 นั้นจัดเป็นเอนไซม์ชนิดมอนอออกซีจีเนส ซึ่งมีหน้าที่สำคัญในการเร่งปฏิกิรยาการเกิดเมแทบอลิซึมของยาชนิดต่างๆ รวมไปถึงการสังเคราะห์คอเลสเตอรอล สเตอรอยด์ และกรดไขมันชนิดอื่นๆ โดยเอนไซม์เหล่านี้จะเคลื่อนที่เข้าสู่ร่างแหเอนโดพลาซึม แล้วถูกกระตุ้นด้วยกลูโคคอร์ติคอยด์จึงจะสามารถแสดงคุณสมบัติของเอนไซม์นั้นๆได้ และเป็นที่น่าสนใจว่า CYP2W1 นั้นเป็นเอนไซม์ที่จะแสดงออกในสภาวะที่ร่างกายเกิดเนื้องอก ซึ่งหมายความว่าจะไม่พบการแสดงออกของ CYP2W1 ในเนื้อเยื่อปกติของมนุษย์

**ดูเพิ่ม**
 ไซโตโครม P450- เมแทบอลิซึมของยา

**อ้างอิง**

**แหล่งข้อมูลอื่น**
 CYP2W1
*display-authors=etal
*display-authors=etal
*display-authors=etal
*display-authors=etal
*display-authors=etal
*display-authors=etal
หมวดหมู่:ยีนบนโครโมโซมคู่ที่ 7
หมวดหมู่:เอนไซม์ในไซโทโครม P450
CYP2A13

ไซโทโครม P450 2A13 (Cytochrome P450 2A13; ชื่อย่อ: CYP2A13; EC 1.14.14.1) เป็นสมาชิกพอลีเปปไทด์ลำดับที่ 13 ในสกุลย่อย A ของสกุลที่ 2 ในมหาสกุลไซโทโครม P450 จัดเป็นโปรตีนอีกชนิดหนึ่งที่มีคุณสมบัติเป็นเอนไซม์โดยมียีน CYP2A13 เป็นตัวควบคุมการแสดงออก ซึ่งยีนนี้อยู่บนโครโมโซมคู่ที่ 19 โลคัส 19q13.2 และถือเป็นส่วนหนึ่งของกลุ่มยีนไซโทโครม P450

**ดูเพิ่ม**
 ไซโตโครม P450- เมแทบอลิซึมของยา

**อ้างอิง**

**แหล่งข้อมูลอื่น**
หมวดหมู่:ยีนบนโครโมโซมคู่ที่ 19
หมวดหมู่:เอนไซม์ในไซโทโครม P450
แผนความหิว

ไฟล์:Bundesarchiv Bild 192-208, KZ Mauthausen, Sowjetische Kriegsgefangene.jpg|thumb|เชลยศึกชาวโซเวียตขณะเปลือยกายในค่ายกักกันเมาเทาเซน
แผนความหิว (der Hungerplan; der Backe-Plan) เป็นแผนการที่ถูกพัฒนาขึ้นโดยนาซีเยอรมนีในช่วงสงครามโลกครั้งที่สองเพื่อเข้ายึดเสบียงอาหารจากสหภาพโซเวียตและมอบให้แก่ทหารและพลเรือนชาวเยอรมัน แผนการนี้ได้นำไปสู่ความตายโดยความอดอยากของชนชาวสลาฟที่ถูกมองว่า"เชื้อชาติที่ต่ำต้อย"นับล้านคน ภายหลังจากปฏิบัติการบาร์บารอสซาในปี ค.ศ. 1941 คือการรุกรานสหภาพโซเวียต หลักฐานที่อยู่เบื้องหลังแผนความหิวคือเยอรมนีมีอาหารที่ไม่เพียงพอและเพื่อประคับประคองสงครามและรักษาขวัญกำลังใจในประเทศที่จำเป็นเพื่อให้ได้เสบียงอาหารจากดินแดนที่พิชิตมาได้โดยไม่สิ้นเปลือง แผนนี้ได้รับการพัฒนาขึ้นในระหว่างการวางแผนสำหรับการรุกรานของเวร์มัคท์ (กองทัพเยอรมัน) และจัดเตรียมเสบียงอาหารจากยูเครนออกไปจากภาคกลางและภาคเหนือของรัสเซียและเปลี่ยนเส้นทางเพื่อผลประโยชน์แก่กองทัพที่กำลังรุกรานและประชาชนในเยอรมนี แผนนี้ได้ส่งผลทำให้มีผู้เสียชีวิตนับล้านคน แผนดังกล่าวเป็นวิธีการสังหารหมู่ที่เป็นไปตามในเอกสารหลายฉบับ รวมถึงเอกสารหนึ่งฉบับที่กลายเป็นที่รู้จักกันคือ แฟ้มเขียวของเกอริง (Göring's Green Folder) ซึ่งได้กล่าวอ้างถึงจำนวนของ"20–30 ล้านคน" ที่คาดว่าชาวรัสเซียจะเสียชีวิตจาก"การกระทำของทหารและวิกฤตการณ์ของเสบียงอาหาร"

**อ้างอิง**
หมวดหมู่:การล้างชาติพันธุ์โดยนาซี
หมวดหมู่:การฆ่าล้างเผ่าพันธุ์
หมวดหมู่:อาชญากรรมสงครามโลกครั้งที่สอง
หมวดหมู่:ประวัติศาสตร์การทหารของเยอรมนีระหว่างสงครามโลกครั้งที่สอง
แฮร์แบร์ท บัคเคอ

แฮร์แบร์ท ฟรีดริซ วิลเฮ็ล์ม บัคเคอ (1 พฤษภาคม ค.ศ. 1896 – 6 เมษายน ค.ศ. 1947) เป็นนักการเมืองชาวเยอรมันและเจ้าหน้าที่หน่วยเอ็สเอ็สในช่วงยุคนาซี เขาได้พัฒนาและทำให้เกิดสัมฤทธิ์ผลของแผนความหิวที่มองเห็นการตายด้วยความอดอยากของชาวสลาฟและชาวยิวนับล้านคนว่าเป็น"พวกกินเสียของเปล่า" ภายหลังจากปฏิบัติการบาร์บารอสซาในปี ค.ศ. 1941 คือการรุกรานสหภาพโซเวียต
แผนนี้ได้รับการพัฒนาในช่วงระหว่างขั้นตอนการวางแผนสำหรับการรุกรานของแวร์มัคท์ (กองทัพเยอรมัน)และจัดเตรียมเสบียงอาหารจากยูเครนออกไปจากภาคกลางและภาคเหนือของรัสเซียและเปลี่ยนเส้นทางเพื่อผลประโยชน์แก่กองทัพที่กำลังรุกรานและประชาชนในเยอรมนี ได้ส่งผลทำให้พลเรือนนับล้านคนเสียชีวิตในดินแดนที่ถูกยึดครองโดยเยอรมัน เขาถูกจับกุมในปี ค.ศ. 1945 และถูกนำตัวขึ้นศาลสำหรับข้อหาอาชญากรรมสงครามที่เนือร์นแบร์กในการพิจารณาคดีกระทรวง (Ministries Trial) เขาได้กระทำอัตวินิบาตกรรมในเรือนจำในปี ค.ศ. 1947
หมวดหมู่:บุคคลจากบาทูมี
หมวดหมู่:ผู้นำนาซี
หมวดหมู่:อาชญากรสงครามชาวเยอรมัน
หมวดหมู่:ผู้ฆ่าตัวตาย
กี ตาชาร์

กี ตาชาร์ (Guy Tachard; 1651 — 1712) หรือ บาทหลวงตาชาร์ เป็นมิชชันนารีคณะเยสุอิตและนักคณิตศาสตร์ชาวฝรั่งเศสในคริสต์ศตวรรษที่ 17 ที่พระเจ้าหลุยส์ที่ 14 แห่งฝรั่งเศส ทรงส่งมายังอาณาจักรอยุธยาถึง 2 ครั้ง เพื่อตอบแทนที่สมเด็จพระนารายณ์มหาราชได้ส่งคณะทูตเดินทางไปยังราชอาณาจักรฝรั่งเศส
หมวดหมู่:สมาชิกคณะเยสุอิต
หมวดหมู่:บาทหลวงชาวฝรั่งเศส
หมวดหมู่:นักคณิตศาสตร์ชาวฝรั่งเศส
หมวดหมู่:มิชชันนารี
หมวดหมู่:ชาวต่างชาติในกรุงศรีอยุธยา
เฮย์ลีย์ คิโยโกะ

เฮย์ลีย์ คิโยโกะ แอลครอฟต์ (Hayley Kiyoko Alcroft; เกิด 3 เมษายน ค.ศ. 1991) เป็นนักร้อง นักแต่งเพลง นักแสดง และนักเต้นชาวอเมริกัน เริ่มเรียนเต้นตั้งแต่เป็นเด็ก เธอมีความสนใจในวงการบันเทิงและเริ่มทำงานเป็นนางแบบและนักแสดงเด็ก คิโยโกะปรากฏตัวในภาพยนตร์หลายเรื่อง เช่น ภาพยนตร์ซีรีส์เรื่อง สกูบี้-ดู! (2009–2010) แก๊งส์เฟี้ยว! ขอเปรี้ยวเป็นเสียงเพลง (2011), บลูลากูน (2012), เจมแอนด์เดอะโฮโลแกรม (2015), และ เอกซ์โอเอกซ์โอ (2016) นอกจาก นอกจากหนังแล้วเธอยังมีผลงานซีรีส์เช่น เดอะฟอสเตอส์ (2014) และ หน่วยสืบสวนสะท้านไซเบอร์ (2015–2016) เธอยังแสดงร่วมกับเมดิสัน เพตติสในซีรีส์เรื่อง ไฟฟ์พอยส์ ที่ฉายทางเฟซบุ๊กวอตช์
คิโยโกะเป็นหนึ่งในสมาชิกของวงดนตรี เดอะสตันเนอส์ ในปี ค.ศ. 2007 วงได้ปล่อยซิงเกิลและแสดงเปิดในมายเวิลด์ทัวร์ของจัสติน บีเบอร์ก่อนที่จะยุบวงในปี ค.ศ. 2011 คิโยโกะออกอีพีเดี่ยวครั้งแรกชื่อ อะเบลทูรีเมมเบอร์ เมื่อวันที่ 12 มีนาคม ค.ศ. 2013 เงินส่วนหนึ่งของอัลบัมนี้ได้มาจากการระดมทุนสาธารณะผ่านมิวสิกเพล็ดจ์ อีพีที่สองของเธอ ดิสไซด์ออฟพาราไดซ์ ออกมาเมื่อ 3 กุมภาพันธ์ ค.ศ. 2015 มิวสิกวีดีโอของซิงเกิล "เกิลส์ไลก์เกิลส์" ที่เธอร่วมกำกับมีผู้เข้าชมมากกว่า 88 ล้านครั้ง ณ เดือนเมษายน ค.ศ. 2018

**ชีวิตส่วนตัว**
ในบทสัมภาษณ์กับนิตยสาร แอล คิโยโกะเรียกแทนตัวเองว่าเป็นสาวเกย์ เธอกล่าวว่ามิวสิกวีดีโอ "แกรฟเวิลทูเทมโป" นั้นอิงมาจากประสบการณ์ขอวเธอที่ชอบผู้หญิงในขณะที่เติบโตขึ้น เธอยังพูดถึงรสนิยมทางเพศของเธอในบทความของนิตยสาร เปเปอร์  เธอได้อธิบายถึงความผิดหวังที่เธอไม่อาจเข้าถึงคนอื่นได้อย่างที่เธอต้องการ เมื่อถามถึงสิ่งที่คนส่วนใหญ่ไม่รู้เกี่ยวกับตัวเธอแล้วเธออยากร้องมันออกมา เธอตอบว่าเธออยากร้องเพลงเกี่ยวกับความจริงที่เธอชอบผู้หญิงแต่ต้องดิ้นรนที่จะเผยตัวตนออกมา สมัยเรียนเธอแอบชอบครูผู้หญิงและตระหนักว่าเธอชอบผู้หญิงและเติบโตขึ้นมาดิ้นรนกับความรู้สึกเหล่านี้ กลัวว่าจะถูกปฏิเสธจากสังคมแถ้าเธอตัดสินใจบอกคนอื่น เธออยากเป็นแรงบันดาลใจให้กับคนหนุ่มสาวที่ต้องรับมือกับความรู้สึกแบบเดียวกัน คิโยโกะอยากทำให้ความสัมพันธ์แบบหญิงรักหญิงเป็นเรื่องธรรมดาผ่านบทเพลงของเธอ ในบทสัมภาษณ์เธอกล่าวว่า
 "ถ้าคุณเห็นเด็กสาวสองคนที่รักกันเป็นเรื่องธรรมดา คนอื่นคงรู้สึกว่า ฉันก็มีความรักได้เหมือนกัน ฉันเป็นคนนั้นได้ และดูเป็นแบบนั้นได้ ฉันมีแฟนเป็นผู้หญิงหน้าตาแบบนั้นได้ 'ถ้าพวกเขาเห็น พวกเขาคงเชื่อ มันเป็นตัวตนของเรา"

**ผลงานการแสดง**

**ภาพยนตร์**

**โทรทัศน์**

**เวบ**

**ผลงานเพลง**
 Expectations (2018)

**ทัวร์**
 คอนเสิร์ตของตัวเอง- This Side of Paradise Tour (2015)- The Summer Tour (2015)- One Bad Night Tour (2016–17)- Expectations Tour (2018)
 คอนเสิร์ตของศิลปินอื่น- Never Shout Never – Mid Winter's Nights Dream Acoustik Tour (2015)- Miike Snow – iii Tour (2016)- Panic! at the Disco – Pray for the Wicked Tour (2018)

**อ้างอิง**

**แหล่งข้อมูลอื่น**
 3072243
หมวดหมู่:บุคคลที่เกิดในปี พ.ศ. 2534
หมวดหมู่:บุคคลที่ยังมีชีวิตอยู่
หมวดหมู่:นักแสดงอเมริกันที่มีความหลากหลายทางเพศ
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงเด็กหญิงชาวอเมริกัน
หมวดหมู่:นักร้องเด็กชาวอเมริกัน
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:ชาวอเมริกันเชื้อสายแคนาดา
หมวดหมู่:ชาวอเมริกันเชื้อสายญี่ปุ่น
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายเวลส์
หมวดหมู่:หญิงรักร่วมเพศชาวอเมริกัน
หมวดหมู่:บุคคลจากลอสแอนเจลิส
CYP2A6

โครงสร้างผลึกของไมโครโซมอล P450 2A6 ของมนุษย์ที่จับอยู่กับสารยับยั้งชนิด (5-(Pyridin-3-yl)furan-2-yl)methanamine (รหัสทะเบียนโปรตีน: 2fdw)
ไซโทโครม P450 2A6 (Cytochrome P450 2A6; ชื่อย่อ: CYP2A6; 1.14.14.1) เป็นโปรตีนในมหาสกุลไซโทโครม P450 ซึ่งเป็นระบบเอนไซม์ออกซิเดซอเนกประสงค์ของร่างกายมนุษย์ โดยการแสดงออกของ CYP2A6 นั้นจะถูกควบคุมโดยยีน CYP2A6 บน โครโมโซมคู่ที่ 19 โลคัส 19q13.2 และถือเป็นยีนอีกชนิดหนึ่งในกลุ่มยีน cytochrome P450 โดย CYP2A6 ของมนุษย์จะมีหน้าที่ในกระตุ้นการเกิดเมแทบอลิซึมของสารซีโนไบโอติคในร่างกาย นอกจากนี้ CYP2A6 ยังถือเป็นเอนไซม์หลักที่จะมีการแสดงออกเพื่อให้เกิดปฏิกิริยาออกซิเดชันของนิโคตินและโคตินีน เมื่อมีสารทั้งสองเข้ามาในระบบ นอกเหนือจากนั้นจะเป็นการเมแทบอไลซ์ยาชนิดต่าง ๆ สารก่อมะเร็ง อัลคาลอยด์จำพวกคูมารีน โดย CYP2A6 เป็นเอนไซม์เพียงชนิดเดียวในร่างกายมนุษย์ที่มีความสามารถในการกระตุ้นการเกิดปฏิกิริยา 7-hydroxylation เพื่อเมแทบอไลซ์คูมาริน โดยสารที่เกิดจากปฏิกิริยาการเมแทบอไลซ์นี้คือ 7-hydroxycoumarin ซึ่งใช้เป็นตัวชี้วัดการทำงานของ CYP2A6
ทั้งนี้ CYP2A6 เดิมชื่อ CYP2A3 ถือเป็นสมาชิกของกลุ่มเอนไซม์ขนาดใหญ่ของไซโทโครม P450 ที่มียีนควบคุมอยู่บนโครโมโซม 19q เช่นเดียวกันเอนไซม์อื่นในสกุลย่อย CYP2A,  CYP2B และ CYP2F แต่ในภายหลังมีการพิจารณาเปลี่ยนชื่อเอนไซม์นี้จาก CYP2A3 เป็น CYP2A6 เนื่องจากชื่อเดิมซ้ำซ้อนกับ CYP2A3 ที่พบในหนู แต่มีโครงสร้างและหน้าที่แตกต่างกัน

**การกระจายและความผันแปร**
การกระจายของ CYP2A6 ในเนื้อเยื่อของร่างกายนั้นจะพบอยู่ในร่างแหเอนโดพลาซึมเป็นหลัก และมีปริมาณมากที่สุดในเซลล์เนื้อเยื่อตับ ส่วนการแสดงออกของ CYP2A6 นั้นจะพบได้มากในเซลล์ตับ ถุงน้ำดี และเซลล์เยื่อบุโพรงจมูก (Nasal Respiratory Epithellium) ส่วนความผันแปรระดับยีนของ CYP2A6 นั้นว่ามีความผันแปรระหว่างบุคคลของ CYP2A6 อะโพโปรตีน และระดับเอ็มอาร์เอ็นเอของยีนนี้อย่างมีนัยสำคัญ

**ตัวอย่างผังปฏิสัมพันธ์**
CYP2A6 เป็นเอนไซม์ที่เกี่ยวข้องกับกระบวนต่าง ๆ ของร่างกายมากมาย โดยเฉพาะด้านการแพทย์ ตัวอย่างเช่น ทีกาเฟอร์ ซึ่งเป็นยาในรูปโปรดรัก ที่ใช้ในการรักษามะเร็งหลายชนิด จำเป็นต้องถูกเปลี่ยนให้เป็น ฟลูออโรยูราซิล ซึ่งรูปที่ออกฤทธิ์ (active form) ด้วย CYP2A6 ในเซลล์ตับ ดังผังปฏิสัมพันธ์ด้านล่าง

**ลิแกนด์ของ CYP2A6**
ลิแกนด์ของ CYP2A6 นั้นมีหลายชนิด โดยแบ่งออกได้เป็น 3 กลุ่ม คือ ลิแกนด์ที่เป็นสารซับสเตรต สารเหนี่ยวนำ (Inducer) และสารยับยั้ง ( inhibitor) ดังแสดงในตารางด้านล่าง โดยลิแกนด์หลักที่สามารถเหนี่ยวนำเพื่อเพิ่มการทำงานของ CYP2A6 ที่พบได้บ่อยมากที่สุด คือ ฟีโนบาร์บิทอล ไรแฟมพิซิน และยากันชักบางชนิด

**ดูเพิ่ม**
 ไซโตโครม P450- เมแทบอลิซึมของยา- รายชื่อสารกล้ำสัญญาณของไซโทโครม P450

**อ้างอิง**

**แหล่งข้อมูลอื่น**
 doi=10.1016/S0300-483X(99)00200-0
หมวดหมู่:ยีนบนโครโมโซมคู่ที่ 19
หมวดหมู่:เอนไซม์ในไซโทโครม P450
ทางหลวงสหรัฐหมายเลข 51

ทางหลวงสหรัฐหมายเลข 51 (U.S. Route 51 หรือ US 51) เป็นทางหลวงสหรัฐแนวเหนือ–ใต้สายหลัก ระยะทาง km จากชานเมืองทางตะวันตกของนิวออร์ลีนส์ รัฐลุยเซียนา ไปจนถึงพรมแดนรัฐวิสคอนซิน–รัฐมิชิแกน ระยะทางส่วนใหญ่ของทางหลวงสายนี้ในรัฐอิลลินอยและตอนใต้ของรัฐวิสคอนซินนั้นมีเส้นทางวิ่งขนานไปกับอินเตอร์สเตต 39 รวมทั้งมีเส้นทางซ้อนกันด้วย และเส้นนี้ในหลาย ๆ รัฐก็ยังขนานไปกับทางรถไฟกลางอิลลินอย (Illinois Central Railroad) อีกด้วย ปลายทางทิศเหนือของทางหลวงสายนี้อยู่ระหว่างเมืองเฮอร์ลีย์ รัฐวิสคอนซิน และเมืองไอร์ออนวูด รัฐมิชิแกน บริเวณทางแยกต่างระดับรูปทรัมเป็ตบนทางหลวงสหรัฐหมายเลข 2 ส่วนปลายทางทิศใต้อยู่ที่ลาปลาซ รัฐลุยเซียนา บนทางหลวงสหรัฐหมายเลข 61
ทางหลวงสหรัฐหมายเลข 51 ปรากฎในเพลงโฟล์กซองชื่อ "ไฮเวย์ฟิฟตีวันบลูส์" (Highway 51 Blues) ของเคอร์ติส โจนส์ และฉบับคัฟเวอร์ของบ็อบ ดิลลัน ในอัลบั้มที่มีชื่อเดียวกันกับเขา นอกจากนี้ วงดนตรีที่ชื่อนอร์ทมิสซิสซิปปีออลสตาส์ยังได้นำหมายเลขทางหลวงสายนี้มาเป็นชื่ออัลบั้ม ฟิฟตีวันแฟนทอม (51 Phantom)
ในเมืองเมมฟิส ทางหลวงสหรัฐหมายเลข 51 ตั้งแต่แยกกับถนนเซาท์พาร์กเวย์อีสต์ลงไปทางใต้ ได้มีการเปลี่ยนชื่อจากถนนเบลเลอวู (Bellevue Boulevard) ไปเป็นถนนชื่อเอลวิส เพรสลีย์

**ภาพ**

**อ้างอิง**

**แหล่งข้อมูลอื่น**
 Endpoints of US 51
51
หมวดหมู่:ถนนในรัฐลุยเซียนา
หมวดหมู่:ถนนในรัฐมิสซิสซิปปี
หมวดหมู่:ถนนในรัฐเทนเนสซี
หมวดหมู่:ถนนในรัฐเคนทักกี
หมวดหมู่:ถนนในรัฐอิลลินอย
หมวดหมู่:ถนนในรัฐวิสคอนซิน
ไฟล์:AKB48 Sakura no Hanabiratachi.jpg

== คำอธิบายโดยย่อ**
หมวดหมู่:ภาพปกซิงเกิลของเอเคบีโฟร์ตีเอต

**การอนุญาตใช้สิทธิ ==
มิลฟ์

มิลฟ์ (MILF ย่อมาจาก "Mother/Mom/Mama I'd Like to Fuck") แปลว่าแม่ที่ฉันอยากร่วมเพศด้วย ตัวย่อเพื่อสื่อถึงแม่ที่น่าดึงดูดทางเพศ
คอนเซ็ปของ MILF เกิดขึ้นก่อนคำจะถูกคิดค้นขึ้น อย่างที่เห็นได้จากตัวละคร นางโรบินสัน ในหนังThe Graduate (1967) คำนี้เริ่มใช้มาตั้งแต่ยุค 90 ในปีค.ศ. 2002 ผู้อาศัยในรัฐวอชิงตันได้ขอป้ายทะเบียนรถยนต์ที่เขียนว่า "GOTMILF" แปลว่า มี MILF ไหม เพื่อล้อเลียนสโลแกน Got Milk ของโครงการรณรงค์ดื่มนม ป้ายได้รับอนุมัติในตอนแรกแต่ภายหลังถูกยกเลิกดหลังจากมีคนร้องเรียน ในเดือนธันวาคมปีค.ศ 2007 สารการบินราคาถูก สปิริต แอร์ไลน์ ได้ออกแคมเปญโฆษณาที่มีข้อโต้เถียงโดยใช้คำว่า MILF เพื่อโปรโมตจุดหมายปลายทางในเขตร้อน และย่อมาจาก "Many Islands, Low Fares" แปลว่าหลายเกาะราคาถูก และใช้แคมเปญนี้อีกครั้งในเดือนมกราคม ปี ค.ศ. 2009 

**อ้างอิง**
หมวดหมู่:อักษรย่อ
หมวดหมู่:เพศวิถีและอายุ
หมวดหมู่:สื่อลามกอนาจาร
ฟรีสไตล์สคริปท์

ฟรีสไตล์สคริปท์
ฟรีสไตล์สคริปท์ (Freestyle Script) – ตัวอักษรที่ออกแบบโดยมาร์ตินเวิตใน 1981. ตัวหนาอักษรของฟรีสไตล์สคริปท์เป็นออกแบบใน 1986. ผู้เผยแพร่ของฟรีสไตล์สคริปท์คืออะโดบีซิสเต็มส์ และ ITC. มันมีสื่รุ่น: Regular, Bold, SH Reg Alt, และ SB Reg Alt.

**อ้างอิง**
หมวดหมู่:ฅัวพิมพ์
สมรรถภาพทางกาย

สมรรถภาพทางกาย เป็นภาวะสุขภาพและความเป็นอยู่ดี สมรรถภาพทางกายจะสิ้นสุดตอนสิ้นอายุขัย (ตาย) และจะเจาะจงความสามารถดำเนินกีฬา ประกอบอาชีพและกิจวัตรประจำวันลักษณะต่าง ๆ ปกติสมรรถภาพทางกายได้มาจากโภชนาการที่เหมาะสม การออกกำลังกายระดับปานกลางถึงหนัก  และการพักผ่อนอย่างเพียงพอ
ก่อนการปฏิวัติอุตสาหกรรม นิยามสมรรถภาพว่าความสามารถดำเนินกิจวัตรประจำวันโดยไม่ล้าเกินไป ทว่า การอัตโนมัติและการเปลี่ยนแปลงวิถีชีวิต ปัจจุบันสมรรถภาพจึงถือว่าเป็นการวัดความสามารถของร่างกายในการทำหน้าที่ต่าง ๆ อย่างมีประสิทธิภาพและประสิทธิผลในงานและกิจกรรมหย่อนใจ มีสุขภาพดี ป้องกันโรคการเคลื่อนไหวน้อย และการเผชิญสถานการณ์ฉุกเฉิน
สมรรถภาพร่างกายเพื่อสุขภาพ (Health-Related Physical Fitness) ประกอบด้วย
         1. ระบบหัวใจและไหลเวียนเลือด (Cardiovascular system) เป็นสมรรถนะเชิงปฏิบัติของระบบไหลเวียนเลือด (หัวใจ หลอดเลือด)  ในขณะออกกำลังกายหรือทำกิจกรรมต่าง ๆ ระบบหัวใจและหลอดเลือดจะทำหน้าที่ส่งเลือดและออกซิเจนไปสู่เซลล์ต่างๆของร่างกาย ทำให้ร่างกายทำงานและออกกำลังกายได้นานขึ้น
         2. สัดส่วนของร่างกาย (Body compositions) เป็นการวัดองค์ประกอบต่างๆของร่างกายประกอบด้วย กล้ามเนื้อ กระดูก ไขมัน
ค่าดัชนีมวลกาย ค่าเปอร์เซ็นต์ไขมันในร่างกาย ค่าสัดส่วนเอวต่อสะโพก เป็นต้น
         3. ความแข็งแรงของกล้ามเนื้อ (Muscle strength) เป็นความสามารถในการหดตัว ของกล้ามเนื้อเพื่อให้เกิดแรงหรือปริมาณสูงสุดของแรงที่กล้ามเนื้อสามารถออกแรงต้านทานได้
         4. ความทนทานของกล้ามเนื้อ (Muscle endurance) เป็นความทนต่อการล้าเมื่อ กล้ามเนื้อหดตัวซ้ำ ๆ ติดต่อกันเป็นเวลานาน
         5. ความยืดหยุ่นของร่างกาย (Flexibility) เป็นความสามารถในการยืดเหยียดข้อ ต่อเอ็น และกล้ามเนื้อของร่างกายการสมรรถภาพทางกาย (Physical  Fitness)
ความสำคัญของการตรวจสมรรถภาพทางกาย
           1. เพื่อประเมินความเสี่ยงก่อนการออกกาลังกาย
           2. เพื่อวางแผนโปรแกรมการออกกาลังกายและติดตามประเมินผล
           3. เพื่อตั้งเปัาหมายในการออกกาลังกาย

**อ้างอิง**
หมวดหมู่:การออกกำลังกาย
ปีลี (จังหวัดคามารีเนสซูร์)

ปีลี,  (Central Bicolano: Banwaan kan Pili; Rinconada Bikol: Banwāan ka Pili; ตากาล็อก: Bayan ng Pili) เป็นเทศบาลระดับที่หนึ่ง และเป็นเมืองศูนย์กลางของจังหวัดคามารีเนสซูร์ ประเทศฟิลิปปินส์ ในปี ค.ศ. 2015 มีประชากร 89,545 คน
ปีลีเป็นเทศบาลระดับที่หนึ่ง แบ่งตามระดับรายได้ในปี ค.ศ. 2007 และเป็นหนึ่งในเทศบาลของเมโทรนากา ศูนย์กลางการพัฒนาเกษตรกรรม-อุตสาหกรรมที่สำคัญ

**ภูมิอากาศ**

**การขนส่ง**
ท่าอากาศยานนากา
ปีลีเป็นที่ตั้งของท่าอากาศยานนากา ซึ่งถือเป็นประตูสู่มหานครนากาและจังหวัดคามารีเนสซูร์ อยู่ห่างจากนครนากาไปทางทิศใต้ km
เนื่องจากตัวเมืองมิได้ตั้งอยู่ริมชายฝั่งทะเล การขนส่งหลักจึงเป็นทางบก ระบบขนส่งที่สำคัญได้แก่ รถจี๊ปนีย์, รถโดยสารประจำทาง และรถจักรยานยนต์ นอกจากนี้การรถไฟแห่งชาติฟิลิปปินส์ ยังให้บริการรถไฟกลางคืนจากมะนิลา ชื่อว่า "มาโยนลิมิเต็ด" โดยจะเดินทางมาถึงสถานีรถไฟปีลีในเวลา 6 นาฬิกา

**อ้างอิง**

**แหล่งข้อมูลอื่น**
 Philippine Standard Geographic Code date=2012-04-13 - Philippine Census Information- เว็บไซต์ของจังหวัดคามารีเนสซูร์ date=2017-03-04 
หมวดหมู่:จังหวัดคามารีเนสซูร์
หมวดหมู่:เมืองในเขตบีโคล
หมู่เกาะบังกาเบอลีตุง

หมู่เกาะบังกาเบอลีตุง, เกอปูเลาวันบังกาเบอลีตุง (Kepulauan Bangka Belitung) หรือ บังกาเบอลีตุง เป็นจังหวัดหนึ่งในประเทศอินโดนีเซีย และเคยเป็นส่วนหนึ่งของจังหวัดสุมาตราใต้ ตั้งอยู่บริเวณชายฝั่งตะวันออกเฉียงใต้ของเกาะสุมาตรา ประกอบด้วยเกาะหลักสองแห่ง ได้แก่ เกาะบังกาและเกาะเบอลีตุง ซึ่งคั่นด้วยช่องแคบกัซปาร์ จังหวัดนี้ถูกแยกจากเกาะสุมาตราโดยช่องแคบบังกา จังหวัดนี้ติดกับทะเลนาตูนาทางทิศเหนือ ติดกับทะเลชวาทางทิศใต้ ติดกับช่องแคบการีมาตาทางทิศตะวันออก และติดกับจังหวัดสุมาตราใต้ทางทิศตะวันตก เมืองหลักคือปังกัลปีนัง ซึ่งเป็นศูนย์กลางทางเศรษฐกิจและการปกครอง เมืองอื่น ๆ ที่สำคัญ ได้แก่ ซูไงลียัต ตันจงปันดัน และมังการ์ สำหรับในปี ค.ศ. 2015 มีประชากร 1,372,813 คน ตัวจังหวัดตั้งอยู่บริเวณเส้นศูนย์สูตร จึงมีสภาพภูมิอากาศแบบป่าดิบชื้น จุดที่สูงที่สุดคือภูเขามารัซ สูง 699 เมตร แม่น้ำสายสำคัญได้แก่ แม่น้ำเซอบูกู แม่น้ำบาตูรูซา และแม่น้ำเมนโด

**หน่วยการบริหาร**
พื้นที่จังหวัดเกอปูเลาวันบังกาเบอลีตุงแบ่งออกเป็น 6 อำเภอหรือกาบูปาเต็น 1 นครหรือโกตา และ 47 ตำบลหรือเกอจามาตัน
อำเภอ
นคร- ปังกัลปีนัง (Pangkal Pinang; เมืองหลัก)

**อ้างอิง**

**หนังสืออ่านเพิ่มเติม**
 Somers Heidhues, Mary F.(1992)Bangka tin and Mentok pepper : Chinese settlement on an Indonesian island Singapore : Social Isuues in Southeast Asia, Institute of Southeast Asian Studies. 981-3035-99-4
บังกาเบอลีตุง
หมวดหมู่:รัฐและดินแดนที่ก่อตั้งในปี พ.ศ. 2543
กรมหลวงราชานุรักษ์

กรมหลวงราชานุรักษ์, กรมหลวงประชานุรักษ์ หรือ กรมหลวงประชาบดี เป็นพระอัครมเหสีในสมเด็จพระที่นั่งท้ายสระ

**พระประวัติ**
กรมหลวงราชานุรักษ์มีพระนามเดิมว่าเจ้าฟ้าทองสุก (คำให้การชาวกรุงเก่า) หรือเจ้าท้าวทองสุก (คำให้การขุนหลวงหาวัด) ไม่ปรากฏข้อมูลว่าผู้ใดเป็นพระชนกชนนี  มีเพียง คำให้การชาวกรุงเก่า ที่ระบุเพียงว่าพระองค์เป็นพระอัครชายาเดิมในเจ้าฟ้าสุรินทรกุมารตั้งแต่ยังเป็นพระมหาอุปราช เมื่อเจ้าฟ้าสุรินทรกุมารเสวยราชย์ทรงพระนามว่าสมเด็จพระภูมินทราธิราชจึงตั้งเจ้าฟ้าทองสุกขึ้นเป็นกรมหลวงราชานุรักษ์ พระอัครมเหสี
ใน คำให้การชาวกรุงเก่า และ คำให้การขุนหลวงหาวัด ระบุตรงกันว่าพระองค์มีพระราชโอรส-ธิดา 6 พระองค์ ได้แก่
# เจ้าฟ้าหญิงเทพ
# เจ้าฟ้าหญิงปทุมมา (ประทุม)
# เจ้าฟ้าชายนรินทร์ (นเรนทร์)
# เจ้าฟ้าชายอภัย
# เจ้าฟ้าชายปรเมศ (ปรเมศร์)

**อ้างอิง**
 เชิงอรรถ
 บรรณานุกรม-  จำนวนหน้า =536-  จำนวนหน้า = 800
หมวดหมู่:พระอัครมเหสีกรุงศรีอยุธยา
หมวดหมู่:กรมหลวง
หมวดหมู่:ราชวงศ์บ้านพลูหลวง
ทางหลวงสหรัฐหมายเลข 90

ทางหลวงสหรัฐหมายเลข 90 (U.S. Route 90) เป็นทางหลวงสหรัฐแนวตะวันออก–ตะวันตก แม้ว่าหมายเลขจะลงท้ายด้วย "0" แต่ทางหลวงสหรัฐหมายเลข 90 ก็ไม่ได้เป็นเส้นทางจากชายฝั่งสู่ชายฝั่ง ทางหลวงสายนี้มีปลายทิศตะวันออกในแจ็กสันวิลล์บีช รัฐฟลอริดา ที่ทางแยกกับทางหลวงรัฐฟลอริดาเอ 1 เอ ส่วนปลายทิศตะวันตกอยู่ในแวนฮอร์น รัฐเท็กซัส ที่ทางแยกบนอินเตอร์สเตต 10 สายบิซิเนส (Interstate 10 Business) ซึ่งขนานอยู่ทางเหนือของอินเตอร์สเตต 10 สายหลัก และเยื้องกับทางแยกกับทางหลวงรัฐหมายเลข 54
เมื่อวันที่ 29 สิงหาคม ค.ศ. 2005 สะพานของทางหลวงสายนี้จำนวนมากในรัฐมิสซิสซิปปีและรัฐลุยเซียนาได้ถูกพายุเฮอร์ริเคนแคทรีนาพัดถล่ม เช่น สะพานเบย์เซนต์หลุยส์ สะพานอ่าวบิล็อกซี และสะพานฟอร์ตไพก์

**ภาพ**
US 90 Van Horn.jpg|ทางหลวงสหรัฐหมายเลข 90 ทางใต้ของแวนฮอร์น รัฐเท็กซัส
Bayou des Allemands.jpg|ทางหลวงสหรัฐหมายเลข 90 ข้าม Bayou des Allemands ที่เมือง Des Allemands ในรัฐลุยเซียนา
US 90 and Alabama 188.jpg|ช่วงที่ใช้เส้นทางร่วมกันของทางหลวงสหรัฐหมายเลข 90/ทางหลวงรัฐแอละแบมาหมายเลข 188 สิ้นสุดในแกรนด์เบย์
US 90 (FL).svg|ป้ายทางหลวงสหรัฐหมายเลข 90 ที่ใช้ในรัฐฟลอริดาใน ค.ศ. 1993
Choctawatchee River US 90 near east01.jpg|ทางหลวงสหรัฐหมายเลข 90 ใกล้แม่น้ำ Choctawhatchee เมื่อมองไปทางทิศตะวันออก
New Biloxi Bay Bridge.jpg|การก่อสร้างสะพานแห่งใหม่ของทางหลวงสหรัฐหมายเลข 90 ระหว่างบิล็อกซี และโอเชียนสปริงส์

**อ้างอิง**

**แหล่งข้อมูลอื่น**
  US-90 Photo Website date=2016-03-03 , by John Preble- Endpoints of U.S. Highway 90-  Reconstruction of The Bay Saint Louis Bridge Web site, courtesy Mississippi Department of Transportation date=2007-02-05 -  Biloxi Bridge reconstruction Web site date=2007-02-09 
90
หมวดหมู่:ถนนในรัฐเท็กซัส
หมวดหมู่:ถนนในรัฐลุยเซียนา
หมวดหมู่:ถนนในรัฐมิสซิสซิปปี
หมวดหมู่:ถนนในรัฐแอละแบมา
หมวดหมู่:ถนนในรัฐฟลอริดา
หลี กวั่ง

การขยายอาณาเขตของราชวงศ์ฮั่นซึ่งเส้นทางการขยายอาณาเขตของหลี่กวงอยู่เส้นสีแดง
หลี่กวง (李廣; เสียชีวิต 119 ปีก่อนคริสตกาล) ขุนศึกในสมัย ราชวงศ์ฮั่นตะวันตก ผู้ได้รับสมญานามจากพวก ซฺยงหนู ว่า แม่ทัพเหินหาว ชาวซฺยงหนูรู้จักเขาในฐานะคู่ต่อสู้ที่แข็งแกร่งในการป้องกันป้อมปราการ และการปรากฏตัวของเขาบางครั้งเพียงพอที่จะทำให้ชาวซฺยงหนูยุติการปิดล้อมได้
เขาฆ่าตัวตายไม่นานหลังจาก ยุทธการที่โม่เป่ย เมื่อ 119 ปีก่อนคริสตกาล หลี่กวงมาจากตระกูลหลี่แห่งหลงซีอันเป็นตระกูลที่เป็นสาขาย่อยของตระกูลหลี่โดยเขาเป็นทายาทของ เล่าจื๊อ นักปราชญ์คนสำคัญแห่ง ยุควสันตสารท ผู้แต่งหนังสือ เต้าเต๋อจิง และแม่ทัพแห่งรัฐฉิน หลี่ซิน และเป็นบรรพบุรุษของกษัตริย์แห่ง ราชวงศ์เหลียงตะวันตก และจักรพรรดิแห่ง ราชวงศ์ถัง นอกจากนี้เขายังเป็นปู่ของแม่ทัพ หลี่หลิง ที่แปรพักตร์ไปเข้ากับพวก ซฺยงหนู
หมวดหมู่:บุคคลที่เสียชีวิตในปี พ.ศ. 425
หมวดหมู่:ขุนนางจีน
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันตก
ครีมีนาลโพลีทไซ (นาซีเยอรมนี)

ตำรวจอาชญากรรม (Kriminalpolizei) หรือเรียกชื่อย่อว่า ครีโพ (Kripo) เป็นตำรวจสอบสวนอาชญากรรมของประเทศเยอรมนี
ครีโพจะประกอบด้วยกองบัญชาการตำรวจสืบสวนอาชญากรรม (Reichskriminalpolizeiamt-RKPA) ซึ่งในเดือนตุลาคม ค.ศ. 1939 ได้ถูกเปลี่ยนเป็นแผนกที่ 5 (Department V) ของกรมการใหญ่ความมั่นคงไรช์ (RSHA) คริโพมีศูนย์แผนกสืบสวนอาชญากรรมรองลงมาโดยตรง (Kripo-Leitstellen และ Kripo-Stellen) เช่นเดี่ยวกับแผนกตำรวจสืบสวนอาชญากรรมของรัฐท้องถิ่น (Staatliche Kriminalabteilungen) และกองบังคับการตำรวจท้องที่ (Gemeindekriminalpolizeiabteilungen) ใน ค.ศ. 1943 ทั้งสองหน่วยงานได้กลายเป็นที่รองลงมาโดยตรงกับศูนย์แผนกสืบสวนอาชญากรรม บุคลากรจะประกอบไปด้วยนักสืบในอาชีพแผนกสืบสวนอาชญากรรมระดับปฏิบัติการ อาชีพแผนกสืบสวนอาชญากรรมระดับชำนาญการ และแผนกสืบสวนอาชญากรรมหญิง

**อ้างอิง**
หมวดหมู่:ชุทซ์ชตัฟเฟิล
หมวดหมู่:ตำรวจของนาซีเยอรมนี
มิซและมอร์ริสัน

จอห์น มอร์ริสันและเดอะมิซ (John Morrison and The Miz) เป็นทีมนักมวยปล้ำในWWE เป็นแชมป์แท็กทีม WWEและแชมป์โลกแท็กทีมร่วมกัน2สมัย และได้รางวัลสแลมมีอะวอร์ดประเภทแท็กทีมแห่งปี 2008 ทั้งคู่แตกทีมกันในปี 2009 จากการที่มิซหักหลังมอร์ริสัน และกลับมารวมทีมกันอีกครั้งในปี 2020 ได้แชมป์สแมคดาวน์แท็กทีม WWE

**ผลงาน**
Pro Wrestling Illustrated
**Most Improved Wrestler of the Year (2009) – Morrison
**Ranked Morrison No. 43 of the top 500 singles wrestlers in the PWI 500 in 2008
**Ranked The Miz No. 54 of the top 500 singles wrestlers in the PWI 500 in 2008
*World Wrestling Entertainment/WWE
**World Tag Team Championship (1 time)
**WWE Tag Team Championship (1 time)
**WWE SmackDown Tag Team Championship (1 time)
**Slammy Award (2 times) 
***Best WWE.com Exclusive (2008)
***Tag Team of the Year (2008)
*Wrestling Observer Newsletter
**Most Improved (2008, 2009) – The Miz
**Tag Team of the Year (2008)

**อ้างอิง**

**แหล่งข้อมูลอื่น**
John Morrison
*The Miz
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
หลี่ กวังตี้

หลี่กวงตี้ (Li Guangdi; 1642 — 1718) ชื่อรอง จินชิง (Jinqing) และนามปากกา โฮ่วอัน (Hou' an) ขุนนางลัทธิขงจื๊อใหม่ในราชสำนักระหว่างรัชสมัยของ จักรพรรดิคังซี แห่ง ราชวงศ์ชิง
หมวดหมู่:ขุนนางจีน
หมวดหมู่:บุคคลในยุคราชวงศ์หมิง
หมวดหมู่:บุคคลในยุคราชวงศ์ชิง
มิสโกลบอลบิวตีควีน

มิสโกลบอลบิวตีควีน (อังกฤษ : Miss Global Beauty Queen) เป็นการประกวดนางงามระดับนานาชาติที่จัดขึ้นทุกปีในดินแดนเอเชีย โดยจัดขึ้นครั้งแรกในปี 1998 และจัดประกวดเรื่อยๆ จนถึงปี 2009 ในปีถัดไปได้งดจัดประกวด และจัดขึ้นอีกครั้งในปี 2011 และกลับมาจัดประกวดอีกครั้งจากปี 2015 ก่อตั้งโดย เลทีเซีย วีเลร์ (Leticia Wheeler) ในปี 1998 การประกวดที่ได้มาโดยนักธุรกิจ อเล็กซ์ ลิ่ว (Alex Liu) ในปี 2005, ในปี 2011 อเล็กซ์ผ่านสิทธิในการดำเนินการในประเทศเกาหลีใต้ สำหรับอดีตนักธุรกิจฟิลิปปินส์ เลทีเซีย บูโลทาโน วีเลร์ 
ผู้ดำรงตำแหน่งคนปัจจุบันคือ ฮหว่าง ถู เถา	(Hoàng Thu Thảo) จากประเทศเวียดนาม ได้รับตำแหน่งเมื่อวันที่ 20 ตุลาคม ค.ศ. 2017 ณ ประเทศเกาหลีใต้

**ผู้ชนะการประกวด**

**ผู้ชนะเรียงตามจำนวนครั้ง**

**จำนวนผู้ชนะเลิศแบ่งตามภูมิภาค**

** รองชนะเลิศ**

**ตัวแทนประเทศไทย**

**ดูเพิ่ม **

**อ้างอิง**

**แหล่งข้อมูลอื่น**
  เว็บไซต์หลักอย่างเป็นทางการ date=2013-06-19
แม่แบบ:Uw-disruptive1

{alt=Information icon} สวัสดี นี่เป็นสารแจ้งให้คุณทราบว่า การมีส่วนร่วมล่าสุดของคุณ อาจไม่สร้างสรรค์และถูกย้อนแล้ว กรุณาใช้เวลาสร้างความคุ้นเคยกับนโยบายและแนวปฏิบัติของเรา คุณสามารถหาสารสนเทศเพิ่มเติมได้ที่หน้ายินดีต้อนรับซึ่งมีสารสนเทศเพิ่มเติมเกี่ยวกับการเข้ามีส่วนร่วมอย่างสร้างสรรค์ในสารานุกรมนี้ หากคุณต้องการทดลองแก้ไข กรุณาใช้หน้าทดลองเขียน หากคุณคิดว่าฉันทำผิดพลาด หรือคุณมีปัญหาการใช้งาน คุณสามารถส่งสารมาทางหน้าคุยของฉันได้ {ขอบคุณ}
วิกิพีเดีย:ทางเลือกหน้าหลัก

ด้านล่างนี้เป็นทางเลือกของหน้าหลักของวิกิพีเดีย บ้างมีความจำเป็นพิเศษ และบ้างมีการเปลี่ยนแปลงลีลา หากต้องการใช้หน้าด้านล่างนี้เป็นหน้าหลักโดยปริยาย ให้เข้าจากลิงก์นี้ หรือตั้งเป็นโฮมเพจของเบราว์เซอร์คุณ หรือตั้งเป็นลิงก์ในแถบเครื่องมือเบราว์เซอร์ของคุณ

**วันอื่น**
 รุ่นเมื่อวาน- รุ่นพรุ่งนี้- รุ่นมะรืนนี้- รุ่นเดือนหน้า

**อุปกรณ์เคลื่อนที่**
//th.m.wikipedia.org/ รุ่นโมบายล์ – สำหรับแทเบล็ดขนาดเล็กและสมาร์ตโฟน

**ทดลองเขียน**
 วิกิพีเดีย:ทางเลือกหน้าหลัก (แก้ได้)

**ดูเพิ่ม**
 วิธีใช้:การเข้าถึงอุปกรณ์เคลื่อนที่
วิกิพีเดีย:ทางเลือกหน้าหลัก (แก้ได้)

– รีเฟรช

**ป้ายบอกทาง**
 ศาลาประชาคม – กระดานข่าว โครงการ ทรัพยากรและกิจกรรมซึ่งครอบคลุมวิกิพีเดียอย่างกว้างขวาง- แผนกช่วยเหลือ – ถามข้อสงสัยเกี่ยวกับการใช้งานวิกิพีเดีย- ปุจฉา-วิสัชนา – ถามข้อสงสัยทั่วไปที่คุณอยากรู้- ข่าวไซต์ – ประกาศ อัปเดต บทความและข้อมูลข่าวเกี่ยวกับวิกิพีเดียและมูลนิธิวิกิมีเดีย- สภากาแฟ – สำหรับอภิปรายเกี่ยวกับวิกิพีเดีย รวมถึงรายงานปัญหาเทคนิคและเสนอนโยบาย- Local Embassy – For Wikipedia-related discussion in languages other than Thai.- สร้างบทความใหม่ – บทช่วยสอนสำหรับเตรียมพร้อมสร้างบทความแรกของคุณ 

**ภาษาอื่น**
__NOTOC__ __NOEDITSECTION__
วิกิพีเดีย:หน้าหลัก/เมื่อวาน

– รีเฟรช

**ป้ายบอกทาง**
 ศาลาประชาคม – กระดานข่าว โครงการ ทรัพยากรและกิจกรรมซึ่งครอบคลุมวิกิพีเดียอย่างกว้างขวาง- แผนกช่วยเหลือ – ถามข้อสงสัยเกี่ยวกับการใช้งานวิกิพีเดีย- ปุจฉา-วิสัชนา – ถามข้อสงสัยทั่วไปที่คุณอยากรู้- ข่าวไซต์ – ประกาศ อัพเดต บทความและข้อมูลข่าวเกี่ยวกับวิกิพีเดียและมูลนิธิวิกิมีเดีย- สภากาแฟ – สำหรับอภิปรายเกี่ยวกับวิกิพีเดีย รวมถึงรายงานปัญหาเทคนิคและเสนอนโยบาย- Local Embassy – For Wikipedia-related discussion in languages other than Thai.

**โครงการพี่น้อง**
วิกิพีเดียดำเนินการโดยมูลนิธิวิกิมีเดีย องค์กรไม่แสวงผลกำไร ผู้ดำเนินการอีกหลายโครงการ ได้แก่

**ภาษาอื่น**
__NOTOC__ __NOEDITSECTION__
วิกิพีเดีย:หน้าหลัก/พรุ่งนี้

– รีเฟรช

**ป้ายบอกทาง**
 ศาลาประชาคม – กระดานข่าว โครงการ ทรัพยากรและกิจกรรมซึ่งครอบคลุมวิกิพีเดียอย่างกว้างขวาง- แผนกช่วยเหลือ – ถามข้อสงสัยเกี่ยวกับการใช้งานวิกิพีเดีย- ปุจฉา-วิสัชนา – ถามข้อสงสัยทั่วไปที่คุณอยากรู้- ข่าวไซต์ – ประกาศ อัพเดต บทความและข้อมูลข่าวเกี่ยวกับวิกิพีเดียและมูลนิธิวิกิมีเดีย- สภากาแฟ – สำหรับอภิปรายเกี่ยวกับวิกิพีเดีย รวมถึงรายงานปัญหาเทคนิคและเสนอนโยบาย- Local Embassy – For Wikipedia-related discussion in languages other than Thai.

**โครงการพี่น้อง**
วิกิพีเดียดำเนินการโดยมูลนิธิวิกิมีเดีย องค์กรไม่แสวงผลกำไร ผู้ดำเนินการอีกหลายโครงการ ได้แก่

**ภาษาอื่น**
__NOTOC__ __NOEDITSECTION__
หมวดหมู่:ทางเลือกหน้าหลัก
วิกิพีเดีย:หน้าหลัก/มะรืนนี้

– รีเฟรช

**ป้ายบอกทาง**
 ศาลาประชาคม – กระดานข่าว โครงการ ทรัพยากรและกิจกรรมซึ่งครอบคลุมวิกิพีเดียอย่างกว้างขวาง- แผนกช่วยเหลือ – ถามข้อสงสัยเกี่ยวกับการใช้งานวิกิพีเดีย- ปุจฉา-วิสัชนา – ถามข้อสงสัยทั่วไปที่คุณอยากรู้- ข่าวไซต์ – ประกาศ อัพเดต บทความและข้อมูลข่าวเกี่ยวกับวิกิพีเดียและมูลนิธิวิกิมีเดีย- สภากาแฟ – สำหรับอภิปรายเกี่ยวกับวิกิพีเดีย รวมถึงรายงานปัญหาเทคนิคและเสนอนโยบาย- Local Embassy – For Wikipedia-related discussion in languages other than Thai.

**โครงการพี่น้อง**
วิกิพีเดียดำเนินการโดยมูลนิธิวิกิมีเดีย องค์กรไม่แสวงผลกำไร ผู้ดำเนินการอีกหลายโครงการ ได้แก่

**ภาษาอื่น**
__NOTOC__ __NOEDITSECTION__
หมวดหมู่:ทางเลือกหน้าหลัก
แม่แบบ:เหตุการณ์ปัจจุบัน/2561 เมษายน 11

*:อิลยูชิน อิล-76 กองทัพอากาศแอลจีเรียตกใกล้กับท่าอากาศยานบลูแฟรก ประเทศแอลจีเรีย ทำให้ผู้โดยสารและลูกเรือ 237 คนเสียชีวิตทั้งหมด  (ไทยโพสต์)
}
แม่แบบ:เหตุการณ์ปัจจุบัน/2561 เมษายน 13

*การประท้วงในประเทศอาร์มีเนีย พ.ศ. 2561
** แซร์ช ซาร์กเซียนลาออกจากตำแหน่งนายกรัฐมนตรีอาร์มีเนียสิบเอ็ดวันหลังมีการประท้วง  (The Guardian)
}
หมวดหมู่:พรอดิวซ์ 101

หมวดหมู่:รายการโทรทัศน์ช่องเอ็มเน็ต
หมวดหมู่:รายการโทรทัศน์โดยซีเจ อีแอนด์เอ็ม
หมวดหมู่:การแข่งขันดนตรีในประเทศเกาหลีใต้
หมวดหมู่:รายการเรียลลิตีโชว์เกาหลีใต้
หมวดหมู่:รายการเรียลลิตีโชว์การแข่งขันดนตรี
วิกิพีเดีย:คุณช่วยเราได้/ฉบับคนรีบ

นี่คือรายการสิ่งที่คุณช่วยวิกิพีเดียได้แม้คุณมีเวลาน้อย ซึ่งคาดว่าน่าจะใช้เวลาไม่เกิน 15–30 นาทีต่อวัน

**รายการ**

**หมวดบทความ**
 ตรวจบทความใหม่ล่าสุดสัก 5–10 บทความ แล้วติดป้ายระบุปัญหาบทความตามสมควร หากบทความเรียบร้อยดี ให้คลิก "ทำเครื่องหมายว่าหน้านี้ถูกตรวจสอบแล้ว" ที่มุมขวาล่างของหน้า- ย้อนการก่อกวนต่าง ๆ ที่คุณอาจพบเห็นได้ตามสื่อสังคม เช่น เฟซบุ๊ก ทวิตเตอร์ พันทิป- เพิ่มลิงก์ในบทความ- เพิ่มลิงก์ให้ชี้ไปบทความที่โยงไปไม่ถึง- จัดบทความเข้าหมวดหมู่- แก้ไขชื่อลิงก์ต่าง ๆ ให้ชี้ไปที่ที่สมควร- เพิ่มชื่อบทความที่คุณสนใจ น่ามีการสร้างขึ้นในวิกิพีเดีย (แต่ต้องผ่าน WP:NOT และ WP:NOTE) ได้ที่ วิกิพีเดีย:บทความที่ต้องการ- รวมบทความ (ตามที่มีผู้เสนอใน:หมวดหมู่:บทความที่น่าจะถูกรวมเข้าด้วยกัน) หรือแยกบทความ (:หมวดหมู่:บทความทั้งหมดที่ควรแยก)- ใช้ฟังก์ชัน "สุ่มบทความ" สักวันละ 2–3 บทความ แล้วตรวจดูบทความคร่าว ๆ ติดแม่แบบแจ้งปัญหาบทความตามความเหมาสะม หรือลบป้ายออกกรณีที่คุณดูแล้วไม่มีปัญหา ลบ  ทุกกรณี- จัดบทความเข้าโครงการวิกิและจัดระดับบทความ

**หมวดไฟล์**
 ตรวจตรารายชื่อไฟล์ใหม่ใน 1 วัน ดูว่าไฟล์นั้นมีการระบุรายละเอียดเหมาะสมตาม WP:FAIRUSE และติดสัญญาอนุญาถูกต้องหรือไม่ 

**หมวดหมวดหมู่**
 สร้างหมวดหมู่ที่ยังเป็นลิงก์แดง

**หมวดจิปาถะ**
 ตอบคำถามในหน้า WP:Q-A, WP:HELPDESK- ร่วมอภิปรายตามกระทู้ในวิกิพีเดีย:ศาลาประชาคม, แม่แบบ:ประกาศ/หัวข้ออภิปราย
หมวดหมู่:การบริหารวิกิพีเดีย
ฟุตบอลทีมชาติลิทัวเนีย

ฟุตบอลทีมชาติลิทัวเนีย (Lietuvos nacionalinė futbolo rinktinė) อยู่ภายใต้การควบคุมของสหพันธ์ฟุตบอลลิทัวเนีย แข่งขันครั้งแรกในปี ค.ศ. 1923 แต่ต่อมาในปี ค.ศ. 1940 ประเทศลิทัวเนียถูกครอบครองโดยสหภาพโซเวียต และได้รับเอกราชในปี ค.ศ. 1990 และได้ลงแข่งขันในนามทีมชาติครั้งแรกในวันที่ 27 พฤษภาคม ค.ศ. 1990 นัดที่พบกับจอร์เจีย
ลิทัวเนียไม่เคยผ่านรอบคัดเลือกของฟุตบอลโลกหรือฟุตบอลชิงแชมป์แห่งชาติยุโรป แต่ก็ประสบความสำเร็จในการแข่งขันระดับภูมิภาคอย่างบอลติกคัพ ซึ่งจัดขึ้นทุก ๆ สองปี แข่งขันกันระหว่างสามทีมชาติ (ลิทัวเนีย, ลัตเวีย และเอสโตเนีย) โดยลิทัวเนียคว้าแชมป์บอลติกคัพถึง 11 สมัย (เคยคว้าแชมป์ 4 สมัยติดต่อกัน ระหว่างปี 1996-2000) เป็นรองเพียงแค่ลัตเวีย
ตั้งแต่ ค.ศ. 2012 ทีมชาติลิทัวเนียลงแข่งขันที่สนามกีฬาแอลเอฟเอฟในวิลนีอุส

**ประวัติ**
ในคริสต์ทศวรรษ 1990 ลิทัวเนียได้เข้าร่วมแข่งขันในรอบคัดเลือกของฟุตบอลโลกและฟุตบอลชิงแชมป์แห่งชาติยุโรป โดยจบอันดับที่ 3 ของกลุ่มในรอบคัดเลือกของฟุตบอลชิงแชมป์แห่งชาติยุโรป 1996 และฟุตบอลโลก 1998 ต่อมาในรอบคัดเลือกฟุตบอลชิงแชมป์แห่งชาติยุโรป 2004 ลิทัวเนียทำผลงานได้ดีด้วยการบุกไปเสมอเยอรมนี และเปิดบ้านเอาชนะสกอตแลนด์ แต่ในนัดสุดท้าย ลิทัวเนียไปแพ้สกอตแลนด์ 1–0 ทำให้ต้องตกรอบ และในรอบคัดเลือกฟุตบอลโลก 2006 ลิทัวเนียจบอันดับที่ 5 ของกลุ่ม
รอบคัดเลือกฟุตบอลชิงแชมป์แห่งชาติยุโรป 2008 ลิทัวเนียบุกไปเสมออดีตแชมป์ฟุตบอลโลกอย่างอิตาลีที่เนเปิลส์ 1–1 ในวันที่ 2 กันยายน ค.ศ. 2006 ซึ่งเป็นการแข่งขันนัดแรกของอิตาลีหลังคว้าแชมป์ฟุตบอลโลก
วันที่ 6 กันยายน ค.ศ. 2008 ลิทัวเนียเอาชนะโรมาเนีย 3–0 ในรอบคัดเลือกของฟุตบอลโลก 2010 นับเป็นชัยชนะแห่งประวัติศาสตร์ ต่อมาพวกเขาสามารถเอาขนะออสเตรียได้ 2–0

**สถิติการแข่งขัน**

**ฟุตบอลโลก**

**ฟุตบอลชิงแชมป์แห่งชาติยุโรป**

**สถิติผู้เล่น**

**ลงเล่นมากที่สุด**
สถิติล่าสุดเมื่อวันที่ 27 มีนาคม ค.ศ. 2018- ตัวหนา หมายถึง ผู้เล่นที่ยังเล่นให้กับทีมชาติในปัจจุบัน

**ทำประตูสูงสุด**
สถิติล่าสุดเมื่อวันที่ 27 มีนาคม ค.ศ. 2018- ตัวหนา หมายถึง ผู้เล่นที่ยังเล่นให้กับทีมชาติในปัจจุบัน

**อ้างอิง**

**แหล่งข้อมูลอื่น**
  เว็บไซต์สมาคมอย่างเป็นทางการ (ภาษาลิทัวเนีย)-  All Lithuanian Team Games 1923–1930-  Reports for all matches of Lithuania national team-  Lithuanian football videos date=2018-07-12  Lithuanian Football TV

ล
ฟ
เย่ (รัฐมอญ)

เย่ (ရေး, pron), เร (, pron) หรือที่ภาษาไทยเรียก รี เป็นเมืองที่อยู่ทางตอนใต้สุดของรัฐมอญ ประเทศพม่า และเป็นเมืองหลักของอำเภอเย่ในจังหวัดเย่ เมืองนี้ตั้งอยู่ริมแม่น้ำเย่ซึ่งไหลลงสู่อ่าวเมาะตะมะ และล้อมรอบด้วยทิวเขาตะนาวศรีทางตะวันออก สภาพภูมิอากาศอบอุ่นปานกลาง เศรษฐกิจของเมืองส่วนใหญ่อยู่กับการปลูกพลู, ยางพารา, การประมง และการค้า เย่ตั้งอยู่บนทางรถไฟสายเมาะลำเลิง–ทวาย และมีท่าเรือ ประชากรส่วนใหญ่เป็นชาวมอญ เย่เป็นศูนย์กลางของการสอนภาษามอญ

**ภูมิอากาศ**

**ดูเพิ่ม**
 รัฐมอญ

**อ้างอิง**
หมวดหมู่:เมืองในรัฐมอญ
ทางหลวงสหรัฐหมายเลข 91

ทางหลวงสหรัฐหมายเลข 91 (U.S. Route 91 หรือ US 91) เป็นทางหลวงสหรัฐแนวเหนือ–ใต้ เชื่อมต่อจากซอลต์เลกซิตี รัฐยูทาห์ ไปจนถึงไอดาโฮฟอลส์ รัฐไอดาโฮ ก่อนกลางยุค 1970 ทางหลวงสหรัฐหมายเลข 91 เคยเป็นเส้นทางการค้านานาชาติจากลองบีช รัฐแคลิฟอร์เนีย ไปจนถึงพรมแดนประเทศแคนาดา–สหรัฐ ทางเหนือของสวีตกราส รัฐมอนแทนา เคยเป็นถนนสายหลักในเมืองต่าง ๆ ได้แก่ ถนนลาสเวกัส (Las Vegas Boulevard) ในลาสเวกัส รัฐเนวาดา และถนนสเตต (State Street) ในซอลต์เลกซิตี แต่ต่อมาระยะทางส่วนใหญ่ก็ได้แทนที่โดยอินเตอร์สเตต 15 บางส่วนในรัฐแคลิฟอร์เนียก็กลายเป็นทางหลวงรัฐหมายเลข 91

**ภาพ**

**อ้างอิง**

**แหล่งข้อมูลอื่น**
 Endpoints of U.S. Highway 91
91
หมวดหมู่:ถนนในรัฐยูทาห์
หมวดหมู่:ถนนในรัฐไอดาโฮ
การโจมตีเคมีที่ดูมา

วันที่ 7 เมษายน 2561 เกิดการโจมตีเคมีตามรายงานในนครดูมา (Douma) ประเทศซีเรีย  โดยมีผู้เสียชีวิตตามกล่าวหาประมาณ 42–70 คน รัฐบาลซีเรียและพันธมิตรคัดค้านรายงานนี้ซึ่งปฏิเสธว่าไม่มีการโจมตีเคมีใด ๆ เกิดขึ้น

**เหตุโจมตี**
กลุ่มแพทย์ เฝ้าสังเกตและนักเคลื่อนไหวหลายกลุ่ม รวมทั้งหมวกขาว (White Helmets) ซึ่งเป็นกลุ่มอาสาสมัครกู้ภัย รายงานว่าเฮลิคอปเตอร์ของกองทัพซีเรียหย่อนระเบิดถังใส่นครดูมา
ระเบิดนั้นซึ่งต้องสงสัยว่าใส่ยุทโธปกรณ์เคมีอย่างแก๊สคลอรีนและซารินpublisher= ทำให้เกิดอาการชักรุนแรงในบางคน เช่นเดียวกับทำให้ขาดอากาศหายใจ
สหภาพการบริบาลการแพทย์และองค์การบรรเทาสาธารณภัย (Union of Medical Care and Relief Organizations) องค์การมนุษยธรรมซึ่งเฝ้าสังเกตบริการทางการแพทย์ในภูมิภาค ระบุว่ามีผู้เสียชีวิต 70 คนจากการโจมตีดังกล่าว แพทย์สนามรายงานว่าสาเหตุการเสียชีวิตมาจากการสัมผัสแก๊สคลอรีนและซาริน วิดีทัศน์จากที่เกิดเหตุแสดงภาพชาย หญิงและเด็กไร้ชีวิตโดยมีฟองไหลออกจากปาก นอกจากนี้ยังมีรายงานผู้บาเจ็บ สมาคมแพทย์อเมริกันซีเรีย (Syrian American Medical Society, หรือ SAMS) รายงานว่ามีกว่า 500 คนในดูมา "ถูกนำส่งศูนย์แพทย์ท้องถิ่นโดยมีอาการบ่งชี้ถึงการสัมผัสสารเคมี" SAMS ยังกล่าวว่ามีการโจมตีด้วยระเบิดคลอรีนใส่โรงพยาบาลดูมา ทำให้มีผู้เสียชีวิต 6 คน และมีการโจมตีอีกครั้งด้าวย "สารผสม" ใส่อาคารใกล้เคียง กลุ่มฝ่ายค้านซีเรียระบุว่า พยานยังรายงานว่าได้กลิ่นคลอรีนเข้มข้นระหว่างการโจมตีและกล่าวว่าผลปรากฏรุนแรงกว่าการโจมตีลักษณะนี้ครั้งก่อน ๆ นักเคลื่อนไหวฝ่ายค้านซีเรียยังโพสต์วิดีทัศน์ถึงแก๊สอัดความดันสีเหลืองที่ระบุว่าใช้ระหว่างการโจมตี เจ้าหน้าที่แพทย์และผู้เชี่ยวชาญอาศัยอาการและความเร็วที่ผู้ป่วยได้รับผล แนะว่าอาจเป็นการผสมคลอรีนกับแก๊สชนิดอื่นหรือสารออกฤทธิ์ต่อประสาท 
ทว่า ศ. Ferrada de Noli ผู้เชี่ยวชาญอาวุธเคมีทางการแพทย์อิสระจากประเทศสวีเดน ชี้ในถ้อยแถลงของเขาทางทวิตเตอร์ในวันที่ 12 เมษายนว่า ภาพที่หมวกขาวเสนอจากจุดเกิดเหตุแสดงหมอกขาว แต่ตามเว็บไซต์ศูนย์ควบคุมและป้องกันโรคของสหรัฐ หมอกจากแก๊สคลอรีนจะเป็นสีเขียวเหลือง ส่วนหนังสือพิมพ์โครเนนไซทุงของประเทศรัสเซีย ระบุว่าอาจเป็นกลุ่มก่อการร้ายอิสลามที่ปราชัยเพื่อกระตุ้นให้นาโต้โจมตีรัฐบาลซีเรีย

**ภายหลัง**
หนึ่งวันหลังเหตุโจมตีเคมี กบฏทั้งหมดที่ควบคุมดูมาตกลงทำข้อตลกงกับรัฐบาลเพื่อยอมยกพื้นที่ดังกล่าว
ช่วงเช้าวันที่ 9 เมษายน 2561 มีการโจมตีทางอากาศต่อฐานทัพอากาศติยัส (Tiyas Military Airbase) โดยมีรายงานผู้เสียชีวิตหลายคน สหรัฐปฏิเสธว่าเป็นผู้เปิดฉากโจมตี และโฆษกอิสลราเอลปฏิเสธให้ความเห็น รัสเซียกล่าวว่าอิสราเอลรับผิดชอบ และว่าเครื่องบินเจ็ตเอฟ-15ไอของอิสราเอลสองลำโจมตีฐานทัพอากาศดังกล่าวจากน่านฟ้าเลบานอน โดยยิงขีปนาวุธ 8 ลูกซึ่งถูกสกัดได้ 5 ลูก
ประเทศรัสเซียและอิหร่านกล่าวว่าการโจมตีที่ดูมาเป็นการโจมตีป้ายสี (false flag attack) วันที่ 10 เมษายน มีข้อมติคณะมนตรีความมั่นคงแห่งสหประชาชาติประชันกันว่าจะจัดการตอบสนองต่อการโจมตีดังกล่าวอย่างไร สหรัฐ ฝรั่งเศสและสหราชอาณาจักรยับยั้งข้อมติยูเอ็นที่รัสเซียเสนอ รัสเซียยับยั้งข้อมติที่สหรัฐเสนอ ประเทศซีเรียและรัสเซียเชิญองค์การห้ามอาวุธเคมีให้สอบสวนว่ามีการใช้อาวุธเคมีจริงหรือไม่

**ดูเพิ่ม**
 การใช้อาวุธเคมีในสงครามกลางเมืองซีเรีย
** การโจมตีเคมีที่คอนชัยคูน พ.ศ. 2560

**อ้างอิง**
หมวดหมู่:สงครามกลางเมืองซีเรีย
หมวดหมู่:พ.ศ. 2561
โรเบิร์ต คิโยซากิ

โรเบิร์ต โทรุ คิโยซากิ เกิดเมื่อ 8 เมษายน ค.ศ. 1947 เป็นนักธุรกิจและนักเขียนชาวอเมริกัน เขาเป็นผู้ก่อตั้งของบริษัทริชแด๊ดคัมพานี ซึ่งเป็นบริษัทเอกชนที่ทำงานด้านการศึกษาด้านการเงิน ให้ความรู้ด้านการเงินส่วนบุคคลและความรู้ด้านธุรกิจผ่านหนังสือและวิดีโอ รายได้ส่วนใหญ่ของบริษัทมาจากแฟรนไชส์งานสัมมนาพ่อรวยสอนลูก ซึ่งจัดโดยกลุ่มเอกชนและใช้เครื่องหมายการค้าของคิโยซากิโดยมีค่าใช้จ่าย นอกจากนี้ยังเป็นผู้คิดค้นเกมกระดานและเกมคอมพิวเตอร์ชุดแคชโฟลว์ ("กระแสเงินสด") เพื่อให้ความรู้ด้านการเงินและธุรกิจกับทั้งเด็กและผู้ใหญ่
คิโยซากิเขียนหนังสือมาแล้วกว่า 26 เล่ม เล่มที่มีชื่อเสียงสุดคือหนังสือชุด พ่อรวยสอนลูก (Rich Dad Poor Dad" ทีได้รับการแปลไปถึง 51  ภาษา และขายได้กว่า 27 ล้านเล่มทั่วโลก และยังถูกวิพากษ์วิจารณ์จากการสนับสนุนแนวทางปฏิบัติที่มีความหมิ่นเหม่ทางกฎหมาย และถูกมองว่าเป็นแนวทางเพื่อ "การรวยเร็ว" เขาปีชื่อเสียงอีกครั้งใน ค.ศ. 2024 เนื่องจากการยื่นให้บริษัทล้มละลาย และตัวเขาเองเป็นหนี้ 1.2 พันล้านดอลลาห์
หมวดหมู่:นักธุรกิจชาวอเมริกัน
หมวดหมู่:นักลงทุนชาวอเมริกัน
ไวเคาส์ลีกา

ไวเคาส์ลีกา (Tipsligan) เป็นลีกฟุตบอลสูงสุดของประเทศฟินแลนด์ ก่อตั้งในปี ค.ศ. 1990 ผู้สนับสนุนหลักของลีกคือบริษัทการพนัน ชื่อว่าไวเคาส์ แต่ก่อนหน้านั้นลีกมีชื่อว่า เมสตารูซารียา (การแข่งขันชิงแชมป์) ซึ่งเป็นลีกสมัครเล่นที่ก่อตั้งในปี ค.ศ. 1930 ส่วนในช่วงปี ค.ศ. 1908-1930 การชิงแชมป์จะตัดสินด้วยฟุตบอลถ้วย
ระหว่างฤดูกาล 1990-91 ไวเคาส์ลีกาถูกเรียกในชื่อว่า "ฟูติสลีกา" (Fotbollsligan)
เนื่องจากฟินแลนด์เป็นประเทศในเขตหนาว ลีกจึงต้องแข่งขันในช่วงฤดูร้อน ตั้งแต่เดือนเมษายน-ตุลาคม สโมสรแต่ละสโมสร จะพบคู่แข่งทีมละ 3 นัด ดังนั้นในหนึ่งฤดูกาลจะมีการแข่งขันทั้งหมด 33 นัด ทีมที่อันดับต่ำที่สุดจะตกชั้นสู่อุกโกเนน ส่วนทีมชนะเลิศอุกโกเนน จะเลื่อนชั้นขึ้นมาแทน
ในปี ค.ศ. 2010 รายได้เฉลี่ยต่อปีของผู้เล่นอยู่ที่ 24,400 ยูโร ไวเคาส์ลีกาเป็นหนึ่งในสมาชิกที่ก่อตั้งสมาคมฟุตบอลลีกอาชีพยุโรป

**สโมสรในฤดูกาล 2018**

**ทีมชนะเลิศ**

**ดูเพิ่ม**
 สมาคมฟุตบอลฟินแลนด์

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ-  Finland - List of League First Level Tables at RSSSF -  Fixtures and Tables on aragon.ws 
หมวดหมู่:ฟุตบอลลีกสูงสุด
หมวดหมู่:ฟุตบอลในประเทศฟินแลนด์
หมวดหมู่:ลีกกีฬาที่ก่อตั้งในปี พ.ศ. 2533
วิกิพีเดีย:สภากาแฟ/อภิปราย/เสนอแนวปฏิบัติการแก้รบกวน

เสนอแนวปฏิบัติการแก้ที่รบกวน (disruptive editing) ตามหน้านี้ครับ ผู้ใช้:Horus/กระบะทราย/4
ก่อนหน้านี้ผู้ใช้และผูุ้ดูแลระบบต่างมีวิธีการของตัวเองในการรับมือกับการแก้ที่รบกวนของตัวเองอยู่แล้ว การมีแนวปฏิบัติเป็นลายลักษณ์อักษรจึงเป็นผลดีต่อวิกิพีเดียภาษาไทยในการที่ผู้ใช้และผู้ดูแลระบบจะได้ยึดถือเป็นแนวทางมาตรฐาน ซึ่งจะช่วยเลือกวิธีการที่ทุกคนเห็นพ้องต้องกันว่าเหมาะสม อีกทั้งเป็นการป้องกันข้อครหากลั่นแกล้งหรือลุแก่อำนาจด้วย 
หลักการของแนวปฏิบัตินี้มี 2 ข้อ คือ
# นิยาม "การแก้ที่รบกวน" อย่างไร
# มีมาตรการรับมือการแก้ที่รบกวนอย่างไร เนื่องจากวิกิพีเดียภาษาไทยมีวิธีการระงับข้อพิพาทที่ยังไม่เข้มแข็งเท่าที่ควร และมีหน้าต่าง ๆ ไม่มาก บางทีเรื่องก็มาถึงผู้ดูแลระบบเลย คิดว่าน่าจะระบุขั้นตอนไว้ในหน้านี้ให้ชัดเจน นอกจากนี้ ควรระบุแนวทางไว้สำหรับผู้ใช้และผู้ดูแลระบบแยกกัน เพื่อให้ผู้ดูแลระบบสามารถดำเนินการได้กรณีที่พบเห็นการกระทำซึ่งหน้า
ชี้แจงการใช้คำในร่างฯ (หากไม่เห็นด้วยสามารถเสนอคำใหม่ได้ครับ)
# "การแก้ที่รบกวน" (disruptive editing)
#: แปล editing เป็น "การแก้" เหมือนกับลิงก์ "แก้" ที่อยู่ข้าง ๆ heading เนื่องจากสั้นกว่า และได้ความหมายเหมือนกัน
#: แปล disruptive เป็น "รบกวน" คิดว่าจะใช้ "น่ารำคาญ" เพราะไม่ต้องแปลเพิ่ม แต่ดูจะมีความยั่วยุและ personal attack มากเกินไป
# "เกิดผล" (productive) หมายถึง ลักษณะที่ก่อให้เกิดผลงานในวิกิพีเดีย คิดว่าจะแปลเป็นสร้างสรรค์แล้ว แต่จะทำให้คิดว่าแปลมาจาก creative แทน
# "มีแนวโน้มพิพาท" (tendentious) ยึดคำแปลมาจากพจนานุกรมภาษาอังกฤษ "expressing or intending to promote a particular cause or point of view, especially a controversial one." ครับ
--Horus (พูดคุย) 21:51, 13 เมษายน 2561 (ICT)
คาร์ดิโอ

คาร์ดิโอ (cardio, kardia หัวใจ) อาจหมายถึง- หัวใจ- หทัยวิทยา- ระบบหัวใจและหลอดเลือด - การออกกำลังกายใช้ออกซิเจน (aerobic exercise)
ตำบลบ้านจั่น

บ้านจั่น เป็นตำบลหนึ่งของอำเภอเมืองอุดรธานี จังหวัดอุดรธานี มีทั้งหมด 11 หมู่บ้าน พื้นที่ส่วนใหญ่เป็นที่ราบลุ่มสลับกันหนองน้ำขนาดเล็กและใหญ่ทั่วไป

**ประวัติ**
บ้านจั่น แต่เดิมเป็นท้องที่ของตำบลบ้านตาด เมื่อวันที่ 5 สิงหาคม พ.ศ. 2526 ทางได้ราชการได้แบ่งท้องที่ตำบลบ้านตาด ออกมาจัดตั้งเป็นตำบลเพิ่มขึ้นอีก คือ ตำบลบ้านจั่น  มีหมู่บ้านจำนวน 9 หมู่บ้าน โดยให้มีผลตั้งแต่วันที่  15 สิงหาคม พ.ศ. 2526  ซึ่งปัจจุบันมีหมู่บ้านทั้งหมด 11 หมู่บ้าน อยู่ในเขตเทศบาลตำบลบ้านจั่น และองค์การบริหารส่วนตำบลบ้านจั่น

**ที่ตั้งและอาณาเขต**
ตำบลบ้านจั่น ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดกับตำบลหมากแข้ง - ทิศตะวันออก ติดกับตำบลหนองขอนกว้าง- ทิศใต้ ติดต่อกับตำบลโนนสูง- ทิศตะวันตก ติดต่อกับตำบลนาดี, ตำบลบ้านตาด

**การแบ่งเขตการปกครอง**

**การปกครองท้องที่**
ตำบลบ้านจั่น อำเภอเมืองอุดรธานี จังหวัดอุดรธานี แบ่งการปกครองออกเป็น 11 หมู่บ้าน ประกอบด้วย- หมู่ที่ 1 บ้านจั่น- หมู่ที่ 2 บ้านหนองตูม- หมู่ที่ 3 บ้านคำกลิ้ง- หมู่ที่ 4 บ้านดงเค็ง- หมู่ที่ 5 บ้านศรีวิไล- หมู่ที่ 6 บ้านวังปลาฝา- หมู่ที่ 7 บ้านหนองเคียน- หมู่ที่ 8 บ้านหนองใหญ่- หมู่ที่ 9 บ้านเลี่ยมพิลึก- หมู่ที่ 10 บ้านกลิ้งคำ- หมู่ที่ 11 บ้านโนนภู่ทอง

**การปกครองส่วนท้องถิ่น**
ท้องที่ตำบลบ้านจั่น ประกอบด้วยองค์กรปกครองส่วนท้องถิ่น 2 แห่ง ได้แก่- เทศบาลตำบลบ้านจั่น ครอบคลุมพื้นที่ หมู่ที่ 1 บางส่วน, หมู่ที่ 4 ทั้งหมด และหมู่ 10 บางส่วน- องค์การบริหารส่วนตำบลบ้านจั่น ครอบคลุมพื้นที่ หมู่ 1, หมู่ 4 บางส่วน และหมู่ที่ 2 - 3, 5 - 11 ทั้งหมด

**อ้างอิง**
บ้านจั่น
สังคมหลังอุตสาหกรรม

แบบจำลองภาคเศรษฐกิจสหรัฐของคลาร์ก ค.ศ. 1850–2009
ในวิชาสังคมวิทยา สังคมหลังอุตสาหกรรม (post-industrial society) เป็นขั้นพัฒนาการทางสังคมเมื่อภาคบริการสร้างความมั่งคั่งมากกว่าภาคเศรษฐกิจการผลิต
อาแล็ง ตูเรน นักสังคมวิทยาชาวฝรั่งเศส เป็นผู้ให้กำเนิดคำนี้ และคำนี้มีความสมัมพันธ์ใกล้ชิดกับสิ่งสร้างทางทฤษฎีสังคมวิทยาที่คล้ายกันอย่างยุคหลังฟอร์ด (post-Fordism), สังคมสารสนเทศ, เศรษฐกิจความรู้, เศรษฐกิจหลังอุตสาหกรรม, สมัยใหม่ไหล (liquid modernity) และสังคมเครือข่าย ซึ่งคำทั้งหมดใช้ได้ในสาขาวิชาเศรษฐศาสตร์หรือสังคมศาสตร์เป็นฉากหลังทางทฤษฎีทั่วไปในการออกแบบนโยบาย
เมื่อมีการใช้คำนี้ แก่นพบบ่อยบางอย่างเช่นด้านล่างนี้ก็เริ่มปรากฏ
# เศรษฐกิจมีการเปลี่ยนผ่านการการผลิตสินค้าเป็นการจัดหาบริการ
# ความรู้กลายเป็นทุนที่มีมูลค่ารูปแบบหนึ่ง (ดู ทุนมนุษย์)
# การผลิตความคิดเป็นวิธีหลักในการทำให้เศรษฐกิจเติบโต
# คุณค่าและความสำคัญของเศรษฐกิจของเสื้อน้ำเงิน งานที่ตั้งสหภาพ รวมทั้งงานฝีมือ (เช่น งานสายการผลิต) เสื่อมถอยลง ส่วนงานวิชาชีพ (เช่น นักวิทยาศาสตร์ วิชาชีพอุตสาหกรรมสร้างสรรค์และวิชาชีพไอที) มีคุณค่าและพบมากขึ้น
# มีการพัฒนาและรับไปใช้ซึ่งวิทยาศาสตร์และทคโนโลยีด้านพฤติกรรมและสารสนเทศ (เช่น เศรษฐศาสตร์พฤติกรรม สถาปัตยกรรมสารสนเทศ ไซเบอร์เนติกส์ ทฤษฎีเกมและทฤษฎีสารสนเทศ)

**อ้างอิง**

หมวดหมู่:ยุคหลังนวนิยม
หมวดหมู่:ปรัชญาสังคม
หมวดหมู่:ทฤษฎีประวัติศาสตร์
หมวดหมู่:เทคโนโลยีสังคม
หมวดหมู่:เศรษฐกิจสารสนเทศ
ดับเบิลยูดับเบิลยูอี เกรเทสต์ รอยัลรัมเบิล

เกรเทสต์ รอยัลรัมเบิล (Greatest Royal Rumble) เป็นรายการเพย์-เพอร์-วิวมวยปล้ำอาชีพ ถ่ายทอดสดทาง WWE Network จัดโดย WWE เป็นการแสดงจากนักมวยปล้ำทั้งสองค่าย Raw และ SmackDown จัดขึ้นในวันที่ 27 เมษายน 2018 ณ สนามกีฬานานาชาติ King Abdullah Sports City ในเมือง ญิดดะฮ์, ประเทศซาอุดีอาระเบีย โชว์ดังกล่าวมีกำหนดเวลา 07.00 น. เวลาท้องถิ่น; อย่างไรก็ตามจะออกอากาศสดในสหรัฐอเมริกาเวลาเที่ยงวันทางทิศตะวันออกโดยจะมี Pre-Show เวลา 11.00 น ในโชว์จะมีการชิงแชมป์ทั้งหมด 7 เส้น และแมตช์การปล้ำรอยัลรัมเบิล 50 คน ซึ่งผู้ชนะจะได้ถ้วยรางวัล Greatest Royal Rumble Trophy และเข็มขัดแชมป์ Greatest Royal Rumble Championship โดยผู้ชนะคือ Braun Strowman

**ผล**

**ลำดับการแข่งขัน Tag Team Eliminator bracket**

**ลำดับการเปิดตัวและคัดออกในรอยัลรัมเบิล**
border=black – Raw
border=black – SmackDown
border=black – NXT
border=black – Hall of Famer (HOF)
border=black – Free agent
border=black – Winner- Braun Strowman ได้ทำลายสถิติด้วยการกำจัดเหวี่ยงออกจากรอยัลรัมบัลได้มากที่สุด 13 คน ซึ่งสถิติเดิมที่เคยทำไว้โดย Roman Reigns ที่กำจัดเหวี่ยงออกจากรอยัลรัมบัลได้มากที่สุด 13 คนใน Royal Rumble (2014)- Daniel Bryan ได้ทำลายสถิติเดิมด้วยการอยู่ในแมทช์นานที่สุดถึง 1:16:05 ซึ่งสถิติเดิมที่เคยทำไว้โดย Rey Mysterio (1:02:15) ใน Royal Rumble (2006)

**เกรเทสต์ รอยัลรัมเบิล แชมเปียนชิป**
เกรเทสต์ รอยัลรัมเบิล แชมเปียนชิป (Greatest Royal Rumble Championship) ยังเป็นที่รู้จักกันในนาม เข็มขัดแชมป์แห่งสหราชอาณาจักร (Belt Kingdom Championship) (ภาษาอาหรับ: حزام بطولة المملكة) เป็นเข็มขัดแชมป์มวยปล้ำอาชีพที่สร้างขึ้นและโปรโมตโดยสมาคมมวยปล้ำอาชีพอเมริกัน WWE และ Saudi General Sports Authority

**อ้างอิง**

**แหล่งข้อมูลอื่น**
 Greatest Royal Rumble Official Website
หมวดหมู่:รอยัลรัมเบิล
หมวดหมู่:มวยปล้ำอาชีพในปี พ.ศ. 2561
หมวดหมู่:รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2561
หมวดหมู่:แชมเปี้ยนชิพของมวยปล้ำประเภทระดับชาติ
หมวดหมู่:มวยปล้ำอาชีพในซาอุดีอาระเบีย
หมวดหมู่:ดับเบิลยูดับเบิลยูอี ในซาอุดีอาระเบีย